கேள்வி: குராதுலைன் பக்தேரி பற்றி தகவல் சொல்.
பதில்: குராதுலைன் பக்தேரி (Quratulain Bakhteari) ஒரு பாக்கித்தான் சமூக தொழில்முனைவோர் மற்றும் சமூக அமைப்பாளர் ஆவார் ,இவர் மேம்பாட்டு ஆய்வுகள் மற்றும் நடைமுறைகளுக்கான நிறுவனத்தை நிறுவினார்.
கேள்வி: குராதுலைன் பக்தேரி - ஆரம்பகால வாழ்க்கை மற்றும் கல்வி பற்றி விளக்கவும்.
பதில்: குராத்துலின் பக்தேரி டிசம்பர் 25, 1949 அன்று கராச்சி ஒரு அகதி குடியிருப்பில் பிறந்தார். இவர் புனித ஆக்னசு தொடக்கப் பள்ளியில் பயின்றார், பின்னர் பெண்கள் ''PECHS'' உயர்நிலைப் பள்ளி,புனித ஜோசப் உயர்நிலைப் பள்ளியில் உயர்நிலை வகுப்பினைப் பயின்றார். இவர் தனது வாழ்க்கையின் முதல் 22 ஆண்டுகளை இந்த முகாமில் கழித்தார். தனது 16 ஆம் வயதில் ஒரு பல் மருத்துவரை மணந்தார். இவர் கராச்சி பல்கலைக்கழகத்தில், சமூகப் பணியில் முதுகலைப் பட்டம் பெற்றார். 1987 இல் இங்கிலாந்தில் உள்ள லாக்பரோ பல்கலைக்கழகத்தில் சமூக மேம்பாட்டில் முனைவர் பட்டம் பெற்றார்.
கேள்வி: குராதுலைன் பக்தேரி - தொழில்முறை வாழ்க்கை என்பது என்ன?
பதில்: முனைவர் பக்தேரி, வடக்கு கராச்சியில் உள்ள ஓராங்கி என்ற குடிசையில் 1971 ஆம் ஆண்டில் தனது பணியினைத் தொடங்கினார். 1978 முதல் 1982 வரை, இளங்கலை பட்டப்படிப்பை முடித்தபோது, முனைவர் பக்தேரி கராச்சியைச் சுற்றியுள்ள குடியிருப்புகளில் விருப்ப ஆர்வலர், ஆராய்ச்சியாளர் மற்றும் சமூக அமைப்பாளராக பணியாற்றினார், பொது சுகாதாரம் மற்றும் சுகாதாரத்தை ஆகியன இவரது பணிகளில் மையமாக இருந்தது. இந்த நேரத்தில் இவர் கிழக்கு பாக்கித்தானில் இருந்து புதிதாக வந்த அகதிகளுக்கு உதவினார், தற்போது இது வங்காளதேசம் பகுதிகளில் உள்ளது.இவர்களுக்கு சுகாதாரப் பாதுகாப்பு மற்றும் கல்வி அணுகலை வழங்கினார். பக்தேரி ஓரங்கியில் உள்ள கழிவுநீர் மற்றும் சுகாதாரம் தொடர்பான பிரச்சினைகளில் அதிகக் கவனம் செலுத்தினார், இதில் ''ஓராங்கி'' எனும் சோதனைத் திட்டத்தில் பல ஆண்டுகள் பணியாற்றினார். அகதிகளாக வளர்ந்து வரும் அனுபவங்கள்தான் தனது தொழிலைத் தேர்ந்தெடுத்ததாக இவர் கூறியுள்ளார். ஓரங்கி சோதனைத் திட்ட மாதிரியை குவெட்டாவுக்குக் கொண்டுவர, பலுச்சிசுத்தானம் (பாக்கித்தான்) மாகாண அரசாங்கத்தால் பக்தேரி அழைக்கப்பட்டார். முனைவர் பக்தேரி 1980 களில் பலூசிஸ்தானில் பெண்களுக்குக் கல்வி வழங்குவதில் பணியாற்றும்படி கேட்டுக் கொள்ளப்பட்டார். 5 வருட இடைவெளியில் பெண்களுக்கு 2200 சமூக ஆதரவு பள்ளிகளை நிறுவினார். அதில் 300,000 பெண்கள் சேர்க்கையுடன் பெண் கல்வி வழங்குவதற்கான சமூக ஆதரவு செயல்முறை என்ற கருத்தை இவர் உருவாக்கி வழிநடத்தினார். பக்தேரி ''ஹோம்நெட்'' தெற்காசியாவின் குழுவில் பணியாற்றுகிறார்.